Kwittanza 2018: Ċentru Ewropew għall-Prevenzjoni u l-Kontroll tal-Mard Kumitat għall-Kontroll tal-Baġit Deċiżjoni tal-Parlament Ewropew tat-13 ta' Mejju 2020 dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2018 (2019/2079(DEC)) Il-Parlament Ewropew, – wara li kkunsidra l-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0046/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi ċentru Ewropew għall-prevenzjoni u l-kontroll tal-mard, u b'mod partikolari l-Artikolu 23 tiegħu, – wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel, – wara li kkunsidra r-rapport tal-Kumitat għall-Kontroll tal-Baġit (A9-0065/2020), Jagħti l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2018 (2019/2079(DEC)) Il-Parlament Ewropew, – wara li kkunsidra l-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0046/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi ċentru Ewropew għall-prevenzjoni u l-kontroll tal-mard, u b'mod partikolari l-Artikolu 23 tiegħu, – wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel, – wara li kkunsidra r-rapport tal-Kumitat għall-Kontroll tal-Baġit (A9-0065/2020), Japprova l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2018; Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2018 (2019/2079(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel, – wara li kkunsidra r-rapport tal-Kumitat għall-Kontroll tal-Baġit (A9-0065/2020), A. billi, skont id-dikjarazzjoni tad-dħul u n-nefqa tiegħu, il-baġit finali taċ-Ċentru Ewropew għall-Prevenzjoni u l-Kontroll tal-Mard (iċ-"Ċentru") għas-sena finanzjarja 2018 kien ta' EUR 58 030 000, li jirrappreżenta tnaqqis żgħir ta' 0,02 % meta mqabbel mal-2017; billi 97,82 % tal-baġit taċ-Ċentru ġej mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali taċ-Ċentru għas-sena finanzjarja 2018 (ir-"rapport tal-Qorti"), iddikjarat li kisbet aċċertamenti raġonevoli li l-kontijiet annwali taċ-Ċentru huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2018 irriżultaw f'rata ta' implimentazzjoni tal-baġit ta' 98,53 %, li meta mqabbla mal-2017 tirrappreżenta tnaqqis ta' 1,25 %; jinnota li r-rata ta' eżekuzzjoni tal-approprjazzjonijiet ta' pagament kienet ta' 81,21 %, li meta mqabbla mas-sena ta' qabel tirrappreżenta tnaqqis żgħir ta' 0,50 %; Prestazzjoni Jinnota b'sodisfazzjon li ċ-Ċentru juża diversi mill-indikaturi ewlenin tal-prestazzjoni (KPIs) fid-Dokument Uniku ta' Programmazzjoni 2019-2021 tiegħu sabiex jevalwa l-valur miżjud ipprovdut mill-attivitajiet tiegħu kif ukoll il-lista ta' KPIs inkluża fid-Dokument ta' Ħidma tal-Persunal tal-Kummissjoni tal-2015, fost l-oħrajn, biex itejjeb il-ġestjoni baġitarja tiegħu; jinnota li fl-2018 iċ-Ċentru żied 7 KPIs u 12-il KPI pluriennali, u li, bħala parti mill-istrateġija tiegħu għall-2021-2027, kellu jirrevedi l-indikaturi b'mod sistematiku fl-2019; Jinnota li, fl-2018, iċ-Ċentru implimenta 89 % tal-outputs ewlenin indikati fil-programm ta' ħidma tiegħu (aktar mill-mira ta' 85 %); Josserva li, fl-2018, iċ-Ċentru beda l-organizzazzjoni mill-ġdid tas-sistemi tiegħu ta' sorveljanza tal-mard, l-esternalizzazzjoni tal-kapaċità tal-IT, u t-tfassil mill-ġdid tas-Sistema ta' Twissija Bikrija u ta' Reazzjoni, u saħħaħ il-kollaborazzjoni mas-sħab esterni tiegħu u ma' aġenziji oħra tal-Unjoni; Jilqa' l-fatt li ċ-Ċentru qed ikompli jaqsam l-aħjar prattika ma' aġenziji oħra u jaħdem magħhom regolarment, b'mod partikolari mal-Awtorità Ewropea dwar is-Sigurtà fl-Ikel, mal-Aġenzija Ewropea għall-Mediċini u maċ-Ċentru Ewropew għall-Monitoraġġ tad-Droga u d-Dipendenza fuq id-Droga; jinnota, barra minn hekk, li ċ-Ċentru jipparteċipa f'akkwisti interistituzzjonali organizzati minn aġenziji oħra; iħeġġeġ bil-qawwa liċ-Ċentru biex b'mod attiv jipprova jikseb aktar kooperazzjoni u kooperazzjoni aktar mifruxa mal-aġenziji kollha tal-Unjoni; Jinnota li evalwazzjoni esterna għall-perjodu 2013-2017 twettqet bejn l-2018 u l-2019 u li r-rapport finali dwar dik l-evalwazzjoni kien mistenni f'Lulju 2019 u għandu jintbagħat lill-Parlament ladarba jkun approvat mill-bord tal-amministrazzjoni taċ-Ċentru; jistieden liċ-Ċentru jirrapporta lill-awtorità ta' kwittanza dwar l-eżitu ta' dik l-evalwazzjoni esterna; Ifakkar li l-missjoni taċ-Ċentru hija li jidentifika, jivvaluta u jikkomunika t-theddidiet kurrenti u emerġenti għas-saħħa tal-bniedem minn mard li jittieħed; jisħaq li, fl-2018, iċ-Ċentru wieġeb għal 31 talba xjentifika formali mill-Kummissjoni (li għaxra minnhom tressqu mill-Membri), u ppubblika total ta' 214-il rapport, inklużi 35 valutazzjoni rapida ta' riskju li jindirizzaw it-theddid ta' mard; jirrimarka li r-rwol tiegħu se jsir dejjem aktar importanti fil-kuntest tat-tibdil fil-klima, minħabba li ż-żoni ta' tnissil għad-diversi patoġeni qed jinbidlu u l-mard qed jinfirex f'żoni li ma kinux affettwati minnhom qabel; Jinnota li, fl-2018, il-bord tal-amministrazzjoni adotta politika ta' indipendenza riveduta għal dawk li mhumiex membri tal-persunal u approva proċedura interna korrispondenti; Jiddispjaċih, fil-kuntest tal-implimentazzjoni tal-politika ta' indipendenza taċ-Ċentru, li mhux id-dikjarazzjonijiet annwali ta' interess kollha meħtieġa ġew ippreżentati, b'mod partikolari mill-membri tal-bord tal-amministrazzjoni (96 %) u mill-membri tal-forum konsultattiv (89 %); jitlob, għalhekk, li jkun hemm konformità stretta mar-regoli u l-proċeduri interni; ifakkar li l-indipendenza u t-trasparenza huma kruċjali fid-dawl tal-kompiti importanti taċ-Ċentru; jitlob li jkun hemm mekkaniżmu li jiżgura li d-dikjarazzjonijiet ta' interess pendenti u futuri kollha jiġu ppreżentati mingħajr dewmien, u jistieden liċ-Ċentru jikkunsidra l-possibbiltà li ma jippermettix lill-membri jassumu r-rwoli tagħhom qabel ma din l-informazzjoni kruċjali tkun ġiet ipprovduta u vverifikata; Jisħaq li ċ-Ċentru nieda t-tielet evalwazzjoni esterna tiegħu, li kienet ikkoordinata minn kumitat ta' tmexxija kompost minn membri tal-bord tal-amministrazzjoni, u li r-riżultat tal-evalwazzjoni kien mistenni għal nofs l-2019; Jiġbed l-attenzjoni għar-rwol taċ-Ċentru fl-iżvilupp ta' għodod għad-diġitalizzazzjoni tal-kura tas-saħħa fl-Unjoni, b'mod partikolari fil-kuntest tal-ġlieda kontra pandemija; Ifakkar li, bħala aġenzija tal-Unjoni, id-denominazzjoni tal-baġit taċ-Ċentru hija f'euro; madankollu, peress li s-sede tiegħu tinsab barra miż-żona tal-Euro (fl-Iżvezja), ħafna mill-ispejjeż tiegħu jsiru bil-krona Żvediża (SEK); barra minn hekk, iċ-Ċentru huwa espost għal fluttwazzjonijiet fir-rata tal-kambju peress li, mhux biss il-kontijiet bankarji tiegħu huma fil-krona Żvediża, iżda jwettaq wkoll ċerti tranżazzjonijiet f'valuti barranin oħra; Politika dwar il-persunal Jinnota li, fil-31 ta' Diċembru 2018, it-tabella tal-persunal kienet ikkompletata b'96,11 %, bil-ħatra ta' 173 aġent temporanju minn total ta' 180 aġent temporanju li ġew awtorizzati fil-qafas tal-baġit tal-Unjoni (meta mqabbla mal-182 post awtorizzati fl-2017); jinnota li, barra minn hekk, 92 aġent kuntrattwali u żewġ esperti nazzjonali sekondati kienu qed jaħdmu għaċ-Ċentru fl-2018; Jinnota li ċ-Ċentru rrapporta bilanċ bejn is-sessi relattivament tajjeb għall-2018 fir-rigward tal-maniġers superjuri (erba' rġiel u żewġ nisa) u fir-rigward tal-bord tal-amministrazzjoni tiegħu (12-il raġel u 15-il mara); Jirrikonoxxi li l-użu ta' flussi ta' xogħol elettroniċi għall-akkwist, ibbażati fuq l-applikazzjoni e-PRIOR tad-DĠ DIGIT tal-Kummissjoni, għen biex jitlestew 142 proċedura ta' akkwist fl-2018, u li ċ-Ċentru stabbilixxa erba' flussi ta' xogħol elettroniċi interni ġodda f'oqsma oħra biex jiġu żgurati proċessi aktar rapidi u effiċjenti; Jinnota li, skont ir-rapport tal-Qorti, il-Kummissjoni ffirmat kuntratt qafas interistituzzjonali ma' kuntrattur wieħed għall-akkwist ta' softwer, liċenzji u l-forniment tas-servizzi ta' konsulenza relatati mal-IT fl-2014, u ċ-Ċentru ma vverifikax b'mod sistematiku l-prezzijiet u ż-żidiet applikati mill-kuntrattur qafas mal-istimi u l-fatturi tal-fornituri; jinnota li, skont ir-risposta taċ-Ċentru, fil-prattika, kien diffiċli għaċ-Ċentru li japplika tali kontrolli, peress li ma kien hemm l-ebda obbligu kuntrattwali li jirrikjedi li l-prezz oriġinali u ż-żidiet jiġu ppreżentati separatament; jistieden liċ-Ċentru jadatta l-kontrolli ex-ante taħt il-kuntratti qafas u jiżgura li jkun hemm proċedura kompetittiva fl-akkwisti kollha; Jinnota li, skont ir-rapport tal-Qorti, instabu dgħufijiet simili fil-kontroll fir-rigward tal-implimentazzjoni ta' kuntratt qafas għall-forniment ta' tagħmir u servizzi ta' konferenzi u ta' multimedja, u li ċ-Ċentru ma vverifikax biżżejjed jekk id-dispożizzjoni ta' rata kuntrattwali ta' skont ġietx applikata għal-lista tal-prezzijiet tal-prodotti tal-fornituri ewlenin tal-kuntrattur qabel ma ntbagħtu l-formoli tal-ordni fir-rigward ta' dak il-kuntratt qafas; jinnota li ċ-Ċentru ddeċieda li ma jġeddidx il-kuntratt wara d-data ta' skadenza f'Ottubru 2019, u li dak il-kuntratt se jiġi sostitwit b'kuntratt qafas interistituzzjonali ġdid ġestit mill-Kummissjoni; jistieden liċ-Ċentru jadatta l-kontrolli ex-ante fuq il-formoli tal-ordni; Jinnota li, skont ir-rapport tal-Qorti, għaż-żewġ pagamenti għal avvenimenti ta' laqgħat, instabu dgħufijiet fl-istruttura u d-dokumentazzjoni tal-kontrolli u tar-rikonċiljazzjonijiet fuq il-formoli ta' ordnijiet, il-fornituri u l-fatturi; jinnota li, skont ir-risposta taċ-Ċentru, ma nstabu l-ebda żbalji fiż-żewġ pagamenti vverifikati, u li ċ-Ċentru se jirrevedi l-istruttura u d-dokumentazzjoni tal-kontrolli u r-rikonċiljazzjonijiet fis-seħħ għal dak li jirrigwarda l-laqgħat; Prevenzjoni u ġestjoni tal-kunflitti ta' interess, u trasparenza Jinnota, fid-dawl tal-osservazzjonijiet u l-kummenti mill-awtorità ta' kwittanza marbuta man-nuqqas ta' ċerti dikjarazzjonijiet ta' interess u CVs tal-bord tal-amministrazzjoni u tal-forum konsultattiv, li l-membri/sostituti kollha li fiżikament attendew il-laqgħat tal-bord tal-amministrazzjoni u l-forum konsultattiv, u/jew eżerċitaw id-dritt tal-vot, ippreżentaw dikjarazzjoni ta' interess; jinnota li fl-2018 sar aktar titjib fil-politika dwar l-indipendenza għall-persunal u aġenti oħra, inklużi l-esperti esterni; jinnota li ċ-Ċentru jippubblika s-CVs tal-membri tal-bord tal-amministrazzjoni, tal-persunal maniġerjali superjuri u tal-esperti esterni; Jieħu nota tal-miżuri eżistenti taċ-Ċentru u l-isforzi kontinwi biex jiżgura t-trasparenza, jimpedixxi u jiġġestixxi l-kunflitti ta' interess, u jipproteġi l-informaturi; jinnota li ġew identifikati u investigati b'mod aktar profond 10 każijiet ta' kunflitti ta' interess potenzjali rilevanti fl-2018, li 5 minnhom ġew identifikati li qamu fir-rigward ta' punt ta' aġenda ta' laqgħa u li l-persuni kkonċernati ntalbu jastjenu milli jiddiskutu u jivvutaw dwar dak il-punt tal-aġenda; jinnota li ċ-Ċentru rreġistra l-laqgħat mal-lobbyists; Jinnota, fid-dawl tal-osservazzjonijiet u l-kummenti tas-sena l-oħra mill-awtorità ta' kwittanza, li ġew implimentati tnejn mit-tliet azzjonijiet fil-pjan ta' azzjoni biex jitnaqqas l-għadd ta' derogi mill-kontrolli u devjazzjonijiet mill-proċessi u l-proċeduri, u li għall-azzjoni li baqa', dwar it-tariffi ta' aċċess miftuħ għall-pubblikazzjoni ta' artikoli f'pajjiżi mhux fl-Unjoni, qed tiġi eżaminata soluzzjoni permanenti; Jinnota, fid-dawl tal-kummenti u l-osservazzjonijiet tas-sena l-oħra mill-awtorità ta' kwittanza, li ġew ippreparati abbozzi ta' proċeduri u mudelli dwar il-laqgħat mal-industrija farmaċewtika u ġiet adottata l-konklużjoni ta' memoranda ta' ftehim u ftehimiet ta' kollaborazzjoni ma' partijiet terzi, u barra minn hekk, jinnota li proċedura interna dwar laqgħat ma' organizzazzjonijiet kummerċjali tinsab attwalment fil-proċess li tiġi adottata internament b'mod formali; Kummenti oħrajn Jinnota li ċ-Ċentru ġie ttrasferit fil-bini l-ġdid tiegħu f'April 2018, u dan jipprovdi l-persunal u l-partijiet interessati li jmorru fih bi spazju amministrattiv sikur, li jirrispetta l-ambjent u li hu effettiv f'termini ta' spejjeż, u li dan it-trasferiment seħħ bla xkiel u fil-ħin previst; Jistieden liċ-Ċentru jikkonċentra fuq it-tixrid tar-riżultati tar-riċerka tiegħu mal-pubbliku, u jikkomunika mal-pubbliku permezz tal-midja soċjali u mezzi oħra tal-midja; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu ta1-14 ta' Mejju 2020 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2020-0112_MT.docx